Játszott korosztályos csapatokban is, az U20-as csapattal például 2015-ben részt vett az U20-as labdarúgó-világbajnokságon is. A felnőtt válogatottban először 21 évesen, 2016. október 11-én lépett pályára egy Panama elleni barátságos mérkőzésen, majd további barátságosokon és a 2017-es CONCACAF-aranykupán is szerepet kapott. 2018-ban beválogatták a világbajnokság bő keretébe, ahonnan végül a szűkített, 23-as keretbe már nem került be. Viszont az eredetileg nevezett Diego Antonio Reyes több mint öt héttel a kezdés előtt elszenvedett sérülése nem jött helyre, így szinte az utolsó pillanatban az a döntés született, hogy Reyes helyett végül Gutiérrez utazhat a vb-re. Végül a világbajnokságon nem lépett pályára egyszer sem.